NACRT

Na osnovu člana 1 stav 2 Zakona o porezu na nepokretnosti („Službeni list Crne Gore“, br. 25/19), člana 7 stav 1 tačka 1 Zakona o finansiranju lokalne samouprave („Službeni list Crne Gore“, br. 3/19), člana 38 stav 1 tačka 2 i 8 Zakona o lokalnoj samoupravi („Službeni list Crne Gore”, br. 2/18 , 34/19 i 38/20) i člana 43 Statuta Opštine Bar („Službeni list Crne Gore-opštinski propisi“, br. 37/18), Skupština Opštine Bar, na sjednici održanoj \_\_\_\_\_\_ 2021. godine, donijela je

**ODLUKA**

**o izmjenama i dopunama Odluke o porezu na nepokretnosti**

**Član 1**

U Odluci o porezu na nepokretnosti („Službeni list Crne Gore - opštinski propisi″, br. 51/19) u članu 3 stav 1 riječi „opštinski koeficijent“ zamjenjuju se riječju: „koeficijent“.

**Član 2**

U članu 5 tačka b poslije riječi: „garaže i garažna mjesta“ dodaju se riječi: „i nestambeni prostor“.

**Član 3**

Član 7 mijenja se i glasi:

Koeficijent kvaliteta za određivanje tržišne vrijednosti nepokretnosti - objekat, iznosi:

1) klasična gradnja (tvrdi material) 0,75,

2) montažna gradnja (drvena, limena, gvozdena) 0,50,

3) objekat od mješovitog materijala 0,60,

4) objekat u izgradnji 0,40,

5) pomoćni objekat, garaže i garažna mjesta i nestambeni prostor 0,50.

**Član 4**

U članu 8 stav 1 tačka I u podtački c poslije riječi: „garaže i garažna mjesta“ dodaju se riječi: „i nestambeni prostor“.

# Član 5

Član 10 briše se.

# Član 6

Sastavni dio ove Odluke je obrazac poreske prijave OPP-PN-1.

Stupanjem na snagu ove Odluke prestaje da važi obrazac poreske prijave OPP-PN-1 objavljen u „Sl.listu CG-opštinski propisi“, br. 51/19.

# Član 7

Ova Odluka stupa na snagu osmog dana od dana objavljivanja u „Službenom listu Crne Gore - opštinski propisi“, a primjenjivaće se od 1. januara 2022. godine.

Broj: 030 -\_\_\_\_\_\_\_\_\_

Bar, \_\_\_\_\_\_\_\_\_2021. godine

**SKUPŠTINA OPŠTINE BAR**

**PREDSJEDNIK**

**mr Milena Božović**

**O B R A Z L O Ž E NJ E**

PRAVNI OSNOV

Pravni osnov za donošenje Odluke o izmjenama i dopunama Odluke o porezu na nepokretnosti sadržan je u odredbama:

- člana 38 stav 1 tačka 2 Zakona o lokalnoj samoupravi („Službeni list Crne Gore“, br. 02/18 , 34/19 i 38/20 ) kojim je propisano da Skupština Opštine donosi propise i druge opšte akte;

- člana 1 stav 2 Zakona o porezu na nepokretnosti („Službeni list Crne Gore“, br. 25/19) kojim je propisano da porez na nepokretnosti uvodi jedinica lokalne samouprave svojim propisom;

- člana 7 stav 1 tačka 1 Zakona o finansiranju lokalne samouprave („Službeni list Crne Gore“, br. 3/19) kojim je propisano da je sopstveni prihod opštine porez na nepokretnosti, u skladu sa posebnim zakonom, i

- člana 43 Statuta Opštine Bar („Službeni list Crne Gore - opštinski propisi“, br. 37/18) kojim je propisano da Skupština Opštine donosi propise i druge opšte akte, uvodi i utvrđuje opštinske poreze, takse, naknade i druge sopstvene prihode.

RAZLOZI ZA DONOŠENJE ODLUKE

Važećom Odlukom o porezu na nepokretnosti („Službeni list Crne Gore - opštinski propisi″, br. 51/19) uveden je porez na nepokretnosti na teritoriji opštine Bar i uređena pitanja vezana za njihovo oporezivanje, shodno odredbama Zakona o porezu na nepokretnosti („Službeni list Crne Gore″, br. 25/19) i Uredbe o bližim kriterijumima i metodologiji za određivanje tržišne vrijednosti nepokretnosti („Službeni list CG“, br. 36/11, 66/15 i 39/17).

Vlada Crne Gore na sjednici od 1. juna 2021. godine, donijela je Uredbu o bližim kriterijumima i metodologiji za određivanje tržišne vrijednosti nepokretnosti, a koja je objavljena u „Službeni list Crne Gore“, br. 62/21 od 11.06.2021. godine. Donošenje nove Uredbe uslovilo je usklađivanje Odluke o porezu na nepokretnosti sa predmetnom Uredbom, pa se iz tog razloga pristupilo izradi Odluke o izmjenama i dopunama Odluke o porezu na nepokretnosti („Službeni list Crne Gore - opštinski propisi“, br. 51/19).

SADRŽAJ ODLUKE

Članom 1 utvrđeno je da u članu 3 stav 1 Odluke o porezu na nepokretnosti („Službeni list Crne Gore - opštinski propisi“, br. 51/19) riječi „opštinski koeficijent“ zamjenjuju se riječju : „koeficijent“ ,u skladu sa Uredbom o bližim kriterijumima i metodologiji za određivanje tržišne vrijednosti nepokretnosti („Službeni list Crne Gore“, br. 62/21).

U članu 2 utvrđeno je da u članu 5 tačka b u Odluci o porezu na nepokretnosti poslije riječi: „garaže i garažna mjesta“ dodaju se riječi: „i nestambeni prostor“. Naime, članom 5 Odluke propisano je da prosječna tržišna cijena m2 stambenog objekta na teritoriji Opštine Bar koriguje se koeficijentom u zavisnosti od namjene .Obzirom da članom 2 ove Odluke se propisuje da nestambeni prostor kao oporeziva nepokretnost, to se ista ima korigovati koeficijentom.

U članu 3 propisano je da se član 7 Odluke mijenja na način što se koeficijent kvaliteta za određivanje tržišne vrijednosti nepokretnosti - objekat, koriguje koeficijentom kvaliteta i to iznosi: za klasičnu gradnju 0,75, montažnu gradnju (drvena, limena, gvozdena) 0,50, objekat od mješovitog materijala 0,60, objekat u izgradnji 0,40, pomoćni objekat, garaže i garažna mjesta i nestambeni prostor 0,50, ovo iz razloga jer je Uredbom propisano da se tržišna vijednost nepokretnosti određuje prema kvalitetu nepokretnosti na način što se tržišna cijena nepokretnosti može korigovati koeficijentom za građevinske objekte i posebne djelove stambene zgrade, u zavisnosti od stepena komunalne opremljenosti u rasponu od 0,10 do 3,00.

U članu 4 utvrđeno je da u članu 8 stav 1 tačka I u podtački c poslije riječi: „garaže i garažna mjesta“ dodaju se riječi: „i nestambeni prostor“, ovo iz razloga jer je članom 3 Zakona o porezu na nepokretnosti propisano da je oporeziva nepokretnost i nestambeni prostor.

Članom 5 briše se član 10 Odluke. Član 10 Odluke o porezu na nepokretnosti se odnosi na utvrđivanje osnovice poreza na nepokretnosti za obveznike koji vode poslovne knjige. Obzirom da Uredba o bližim kriterijumima i metodologiji za određivanje tržišne vrijednosti nepokretnosti („Službeni list Crne Gore“, br. 62/21) ne propisuje utvrđivanje osnovice poreza na nepokretnosti za obveznike koji vode poslovne knjige isti se briše.

Članom 6 Odluke propisano je da je sastavni dio ove Odluke novi obrazac poreske prijave OPP-PN -1 i da stupanjem na snagu predložene Odluke prestaje da važi Obrazac poreske prijave OPP-PN -1 objavljen u „Sl.listu CG-opštinski propisi“, br. 51/19.

Članom 7 propisano je da će se predložena Odluka primjenjivati od 1. januara 2022. godine.

Na osnovu izloženog, predlaže se Skupštini Opštine Bar da donese Odluku o izmjenama i dopunama Odluke o porezu na nepokretnosti („Službeni list Crne Gore - opštinski propisi“, br. 51/19).

**SEKRETARIJAT ZA FINANSIJE**